BIKEA+tales+2011

=BIKEA-tales=


 * [[image:tor.jpg align="left"]]Bakgrunn:** Jeg, Tor Haugnes, underviser i et obligatorisk kurs for alle bachelor studenter på Handelshøyskolen BI. Kurset heter HIS3400 "Bedriften" og har som mål å gi studentene en innføring i aksjeselskapets historie men også mange andre spennende emner som, ledelse, entreprenørskap, statens rolle, etikk og samfunnsansvar. Kurset hadde ved oppstart høsten 2011, over 4500 studenter på landsbasis. Jeg har 5 klasser dette semesteret og dermed rundt 1000 studenter. Med et slikt antall sier det seg selv at man må tenke litt annerledes i målet med å nå fram til hver enkelt for å stimmulere til best mulig læring. Når det er sagt, kurset er i utgangspunktet ikke et fag som BI-studenten synes er motiverende i seg selv, det er vi foreleserne som gjør forskjellen!

Jeg har vært så heldig å få delta i dette **snarfilm-prosjektet** og her har jeg både blitt kjent med mange flinke lærere samt fått innblikk i hvordan man på enkelt vis kan produsere eget undervisningsmateriell. I tillegg har jeg fått god hjelp og støtte fra min egen arbeidsgiver, særlig **Vegard Skipnes** og **Lars Holand** ved BI LearningLab bør nevnes. Her en lenke til deg som vil vite mer om BI LearningLab>>


 * Pedagogisk funksjon**: BIKEA filmene er fra min side et eksperiment. Både hva gjelder teknologi og innhold. Det ble i alt åtte episoder som spiller på humor, men knyttet til sentrale emner i Bedriften gjennom høsten. Jeg bruker humor i forelesningene mine også - men disse små typene (stort sett festet på konas malerpensler) gir meg mye større spillerom til å "leke" med flere ting som ikke egner seg i en forelesning. Alle episodene avsluttes med et spørsmål eller en problemstilling og tanken var at studentene kan legge inn svar i de redigerbare mappene i læringsplattformen. Det har i liten grad skjedd. Jeg har fått et par lenker til andre youtube-ressurser, men til nå, ingen ting som er laget spesielt av studentene til meg/medstudentene.


 * Lengde**: De fleste episodene er mellom 2-3 minutter. Det er litt langt synes jeg selv. Men det har gitt verdifull erfaring.


 * Teknisk**:Jeg har en **iphone** og min fars gamle **kamerastativ**, **en gummistrikk** til å holde "kameraet" (før jeg fikk gorilla-rammen av Lars) og bruker **You Tube** som avspiller. Filmene er "lukkede" så man må ha URL-en for å kunne se. I noen av filmene har jeg brukt en 21" ekstern skjerm som lerret, i andre, som i min personlige favoritt, besøket i landhandelen i Innvikbotn, er det to lett modifiserte A4 ark som lager kulissene.


 * Hva sier studentene om opplegget?** Jeg har fått en del positive henvendelser pr epost og kommentarer i timene, men skal gjøre en kvalitativ undersøkelse av dette mot slutten av semesteret og deretter oppdatere dette punktet. Målet var å skape litt "fuss" og få flest mulig til å se hvordan spørsmålene jeg stiller i faget også kan vises på en utradisjonell og humoristisk måte!

Et par smakebiter: Den mest sette filmen hvor selveste næringsministeren har tatt turen opp til BI i Nydalen for å høre hvordan det står til med kunnskapen om statlig eierskap: (filmen åpner i nytt vindu)

Den omtalte episoden hvor "nærrevyen" reiser nordover for å ta rede på konsekvensene og årsaker (?) til avvfolkningen - et av momentene ved globaliseringen: (filmen åpner i nytt vindu)

En tredje smakebit, den åttende og foreløpig siste episoden ser på innovasjon og stat, i tillegg et forsøk på å snu litt på sentrum-periferi-dimensjonen (og om mulig en og annen fordom):

Alle BIKEA-filmene finner du på bloggen min>>

Kommentarer mottas med takk!

Mvh Tor Haugnes, Nøtterøy oktober 2011